Eltűnik a Windows NT
A Windows 2000 iránti kereslet és a Windows XP október 25-i megjelenése miatt a Microsoft fokozatosan kivonja forgalomból a Windows NT Server 4.0-t.
A cég leállítja az NT jövőbeli licencelését, így a továbbiakban a cégek nem juthatnak hozzá ily módon. Az operációs rendszer egyedi példányai egyelőre megtalálhatóak lesznek az üzletek polcain. Az NT emellett Windows 2000 licenccel is hozzáférhető lesz, de csekély annak a valószínűsége, hogy valaki  ezt választaná az újabb termékkel szemben.
A lépés két fő oka, hogy az immár öt éves NT 4.0 utódja, a Windows 2000 egyre népszerűbb, illetve a Microsoft "helyet akar csinálni" a közeljövőben érkező XP-nek, és  a régebbi termékek piacról történő kivonása ilyen esetben megszokott gyakorlat. A cég közleménye szerint a termék támogatása egyelőre nem szűnik meg.
[origo]
Windows XP: terv szerinti nyitány
Megjelent a Windows 2000
Biztonsági hiba a Windows NT-ben
Microsoft Microsoft Windows 2000 Windows NT számítástechnika Windows XP forgalom Windows Tech Microsoft Windows kereslet